San Antonio de los Banjosas
San Antonio de los Banjosas (isp. San Antonio de los Baños) – miestas Kubos vakarinėje dalyje, Artemisos provincijoje, 26 km į pietvakarius nuo Havanos, prie Arigvanabo upės. Vystoma siuvimo, maisto (cukraus) pramonė, gaminami cigarai. Apylinkėse auginamas tabakas, cukranendrės, ananasai. Populiarus kurortas (trykšta karštosios versmės). Veikia nacionalinė kino mokykla, plastinio meno mokykla, miesto ir humoro muziejai, karinė oro bazė. Vyksta kasmetinis humoro festivalis.